Ajmon ël pasi

Ajmon, dit ël pasi a l'é stàit ël cont ëd Savòja ch'a fa XVI.

Fieul ëd Medeo V, Ajmon a l'era nassù dël 1291.
A l'é dventà cont ëd Savòja dël 1329, an sucedend a sò frel Edoard.

Dël 1331 a l'ha gavà a Bonifass ëd Challant-Cly soa sgnorìa.
A l'é vnù an Val d'Osta për l'udiensa general dël 1337, anté ch'a l'ha confirmà ël Papé dle franchise ëd Tomà I, con j'antëgrassion fàite da Tomà II dël 1253; a l'ha ëdcò regolà le chestion antra ij sitadin d'Osta e jë sgnor ëd Car an sij drit ëd pësca e dë sfrutament dle pasture comun-e.
Dël midem ann a l'ha rendù a Bonifass ëd Cly ij féod ch'a j'ero stàit confiscà a sò pare.
Ajmon a l'ha riorganisà l'aministrassion militar ëd lë stat, an dividend-ne ël teritòri an set bailage.

Ajmon a l'ha marià Jolanda ëd Monfrà e a l'ha avune doe masnà: Medeo, ch'a-j sucedrà, e Bianca (nassùa dël 1336 e mòrta dël 1388), che dël 1350 a l'ha marià Galeass II Viscont, sgnor ëd Milan.

A l'é mòrt dël 1343.

Categorìa:Ca ëd Savòja